**Cronfa Arloesi Ymchwil Cymru**

**Cenhadaeth Ddinesig ac Ymgysylltu â’r Cyhoedd: templed ar gyfer astudiaethau achos**

|  |  |  |
| --- | --- | --- |
| **Sefydliad:**  Menter Cymdeithasol ac Arloesi | Prifysgol Metropolitan Caerdydd | |
| **Thema cenhadaeth ddinesig (dewiswch o’r gwymplen):** | Social enterprise and innovation | |
| **Gweledigaeth ar gyfer elfennau ymchwil ac arloesi (dewiswch bob un sy’n berthnasol):** | Rhagoriaeth  Lle  Arloesi  Cydweithredu | |
| **Teitl yr astudiaeth achos / prosiect / menter:** | **Gwella ansawdd bywyd pobl sy’n byw gyda dementia drwy ddylunio gwrthrychau y gellir eu chwarae yn y dwylo** | |
| **Disgrifiad cryno: (uchafswm o 150 o eiriau)**  Nod ymchwil LAUGH ym Mhrifysgol Met Caerdydd ydy gwella ansawdd bywyd pobl sy’n byw gyda dementia drwy ddylunio gwrthrychau y gellir eu chwarae yn y dwylo. Dros y 5 mlynedd ddiwethaf, derbyniodd yr ymchwil hwn gymorth grant safonol AHRC (Cyngor Ymchwil y Celfyddydau a Dyniaethau) (2015-18) a chyllid Cyllid Arbenigedd SMART Llywodraeth Cymru (2018-202), a gan y Brifysgol. Y canlyniad fu sefydlu cwmni deillio newydd yn y brifysgol a gefnogir gan Gymdeithas Alzheimer’s, yn cynnig masnacheiddio blaengaredd yn seiliedig ar ymchwil a sicrhau bod hyn ar gael i’r rhai sydd fwyaf ei angen mewn cymdeithas. Mae dull newydd o fynd ati i gynllunio ymchwil wedi deillio o hyn sef [Compassionate Design](https://www.laughproject.info/home-2/toolkit-for-designers/)(Dylunio Tosturiol) a gyhoeddwyd fel pecyn adnoddau, yn ganllawiau i ddylunwyr ar gyfer creu cynhyrchion newydd ar gyfer pobl yn byw gyda dementia. Mae canfyddiadau’r ymchwil yn datgelu dulliau y gall gwrthrychau i'w chwarae yn y dwylo wella canlyniadau llesiant unigolion gydag effaith bositif ar iechyd corfforol a meddyliol fel ei gilydd, a gall leihau cwympiadau a gwella cyfathrebu a rhoi hwb i hapusrwydd:  <https://www.bbc.co.uk/news/uk-wales-50237366> | | |
| **Effaith y prosiect / y fenter: (uchafswm o 200 o eiriau)**  [Disgrifiwch effaith wirioneddol y fenter, gan gynnwys mewnwelediadau a gafwyd a deilliannau cadarnhaol (p’un ai’n rhai a gynlluniwyd neu’n rhai annisgwyl)]  Mae’n ddyddiau cynnar ar effaith posibl y fenter hon ond mae gwaith ar y gweill i gael y cyrhaeddiad uchaf posibl.  Mae ymchwil LAUGH yn mynd i’r afael â’r angen brys i ddeall dulliau o ddylunio i gynyddu pleser a chynnig cysur i bobl â dementia. Cyfrannodd dros 170 o bobl o 70 o sefydliadau yn ystod cyfnodau cynnar y fenter i gyd-gynhyrchu cynnyrch priodol ar gyfer gofal dementia ac i gynnig cyfarwyddyd i’r diwydiant – canlyniad hyn fu dull newydd o fynd ati i ddylunio ymchwil sef [Compassionate Design](https://www.laughproject.info/home-2/toolkit-for-designers/) a gyhoeddwyd fel pecyn adnoddau, yn ganllawiau i ddylunwyr greu cynhyrchion newydd ar gyfer pobl sy’n byw gyda dementia.  Datblygodd y fenter yn astudiaeth ymestynnol mewn partneriaeth gyda’r GIG a darparydd gofal rhyngwladol i dreialu un o’r dyluniadau mewn aml-leoliad. Mae’r dystiolaeth hyd yn hyn yn dangos **effaith bositif ar lesiant** pobl â dementia a gymerodd ran yn y treial.  Mae potensial o gael effaith wedi cael ei gydnabod yn ffurfiol – enillodd un o’r dyluniadau le yn rownd derfynol Gwobrau Gofal y DU 2018 yng nghategori ‘Cynnyrch Gofal Dementia Nodedig y flwyddyn’ a hefyd, dewisodd AHRC ymchwil LAUGH yn un o bedwar prosiect ymchwil y DU sy’n ‘arddangos pwysigrwydd ymchwil yn y celfyddydau a dyniaethau i iechyd, gofal a meddygaeth'. | | |
| **Gweithgaredd yn y dyfodol: (uchafswm o 150 o eiriau)**  [A yw’r prosiect bellach yn gynaliadwy, neu a oes cynlluniau ar gyfer prosiectau dilynol - os felly, sut caiff y rhain eu hariannu?]  Canlyniad prosiect LAUGH fu sefydlu [cwmni deillio](http://www.hug.world/) newydd yn y brifysgol a gefnogir gan Gymdeithas Alzheimer’s, yn cynnig masnacheiddio blaengaredd seiliedig ar ymchwil a sicrhau ei fod ar gael i’r rhai sydd fwyaf ei angen mewn cymdeithas. | | |
| **Dyfyniad(au) gan bartner allanol i'r prosiect: (tua 60 o eiriau)**  [Mae’n bosib y gallai CCAUC gyhoeddi’r astudiaeth achos hon – rhowch ddyfyniad sy’n helpu i ddangos effaith yr ymgysylltiad]  **Daw’r dyfyniad hwn gan ferch preswylydd cartref gofal a dreialodd un o'r gwrthrychau chwarae yn y dwylo Prosiect LAUGH o’r enw yr HUG:**  "Bob tro y des i’w gweld hi, roedd fel petawn i’n colli ychydig mwy ohoni. Doedd hi ddim mor barod ei gwên, a doedd hi ddim yn fy nabod bob tro.” Ar ôl defnyddio’r gwrthrych, dywedodd merch y preswylydd, “Cerddais i mewn ac roedd Mam yn dal yr HUG yn yr ystafell fwyta ac roedd ei hwyneb mor hapus… tangnefeddus bron ac roedd hynny’n hyfryd. Ond y gerddoriaeth oedd yn coroni’r cwbl. Mae hoff ganeuon mam i gyd yno."  Dywedodd Danny Langhorn o Sunrise Senior Living, partner ar brosiect Arbenigedd SMART, "Dydy’r HUG ddim yn rhywbeth ymwthgar, nid person ydy e … dydyn nhw ddim yn teimlo eu bod yn cael eu bygwth. Maen nhw’n gallu eistedd yno, gwrando ac yn eu hamser eu hunain ddechrau teimlo'n gyfforddus." | | |
| **Cysylltiadau:**  **(gwefan, enw’r cyswllt, e-bost, ffôn)** | | <https://www.laughproject.info>  [www.hug.world](https://eur01.safelinks.protection.outlook.com/?url=http%3A%2F%2Fwww.hug.world%2F&data=02%7C01%7Cmtaylor%40cardiffmet.ac.uk%7C55c3f11538ce4a54047108d819b0ab21%7C189dc61c769b40488b0f6de074bba26c%7C0%7C0%7C637287593860865376&sdata=%2BKy82UBFJlEB2HEeem%2Bi2mPTCXqryrVmbE6Bo2JAJpM%3D&reserved=0)  Yr Athro. Cathy Treadaway  [ctreadaway@cardiffmet.ac.uk](mailto:ctreadaway@cardiffmet.ac.uk)  Ffon: 02920 417014 |

|  |  |
| --- | --- |
| **Sut gwnaeth y gweithgaredd helpu i gefnogi nodau Deddf Llesiant Cenedlaethau’r Dyfodol (dewiswch bob un sy’n berthnasol):** | Cymru lewyrchus  Cymru gydnerth  Cymru iachach  Cymru sy’n fwy cyfartal  Cymru o gymunedau cydlynus  Cymru â diwylliant bywiog lle mae’r Gymraeg yn ffynnu  Cymru sy’n gyfrifol ar lefel fyd-eang |
| [Yn gryno, disgrifiwch sut gwnaeth y prosiect helpu i gefnogi nodau Deddf Llesiant Cenedlaethau’r Dyfodol2015]  Mae'r prosiect wedi delio â nifer o dargedau’r Ddeddf.  Yn gyntaf, mae’r prosiect wedi gwella iechyd a llesiant pobl Cymru â dementia a gymerodd ran yn y treial a ariannwyd gan Arbenigedd SMART – felly’n cyfrannu at **Gymru Iachach.** Cyn y treial cafwyd tystiolaeth anecdotaidd bod llesiant preswylwyr yn well a pheth tystiolaeth o welliant mewn iechyd corfforol, yn cynnwys llai o gwympiadau ymhlith y preswylwyr. Mae canlyniadau llawn y treial yn yr arfaeth ond mae arwyddion cynnar y bydd y dystiolaeth anecdotaidd a welwyd yn cael ei gwireddu mewn niferoedd uwch.  Canlyniad arall y prosiect oedd sefydlu busnes newydd yng Nghymru gyda’r bwriad o ddatblygu cadwyni cyflenwi yng Nghymru ac, o ganlyniad swyddi newydd, a hyn y cyfrannu at **Gymru mwy Ffyniannus a Llewyrchus.** | |